जूलिया गार्नर (Julia Garner; जनम 1 फरवरी 1994) एगो अमेरिकी एक्ट्रेस बाड़ी। इनके नेटफ्लिक्स पर प्रसारित होखे वाला अमेरिकी टीवी सिरीज ओजार्क (2017–अबतक) में रूथ लैंगमोर के रोल खातिर खास पहिचान मिलल बाटे। एह रोल खातिर इनका के दू गो प्राइमटाइम एमी अवार्ड, ड्रामा सीरीज में जबरदस्त परफार्मेंस खातिर मिल चुकल बाड़ें। गार्नर ऍफ़एक्स टीवी चैनल के ड्रामा सिरीज दि अमेरिकन्स (2015–18),  नेटफ्लिक्स मिनीसिरीज मैनियाक (2018), ब्रावो टीवी के असली घटना आधारित सीरीज डर्टी जॉन (2018–19), आ नेटफ्लिक्स मिनीसिरीज इन्वेंटिंग एना (2022) में काम क चुकल बाड़ी।